《破阵子》
清代·陆求可

门外落红飞尽，枝头杜宇声多。料得春光难久住，忍放筵前金叵罗。

伤心红雪歌。

咫尺上林燕会，暂时小苑婆娑。买得青山开别业，花谢莺销奈若何。

烟霞偏坎坷。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。